5 кастрычніка 1943 г. па загаду ўпаўнаважанага ЦК КП(б)Б і Беларускага штаба партызанскага руху па Баранавіцкай вобласці Васіля Яўхімавіча Чарнышова з брыгады імя І. В. Сталіна быў выдзелены атрад імя Ф. Э. Дзяржынскага ў колькасці 318 байцоў і на яго базе створана новая партызанская брыгада імя Ф. Э. Дзяржынскага. Камандзірам брыгады быў назначаны К. Ф. Шашкін, камісарам — Я. П. Ляхаў, начальнікам штаба — Васілій Хасанавіч Бляшаў. Брыгада дзейнічала на тэрыторыі Любчанскага раёна Баранавіцкай вобласці, у Івянецка-Налібоцкай партызанскай зоне.